VisitAltea entrega els premis del seu últim sorteig - Altea Digital\nEn el matí d’ahir, el compte d’Instagram de VisitAltea va anunciar els guanyadors del sorteig realitzat amb motiu dels 20.000 seguidors a la plataforma. El perfil de la marca turística alteana manté un constant creixement, ja que durant el període de participació s’han registrat 300 nous seguidors.\nEn total s’han repartit nou premis oferits per empreses vinculades a activitats turístiques dins de la localitat. Els obsequis consistien en: un sopar per a dues persones al restaurant Casa Vital, visita guiada pel municipi amb Joan Such de Rutas en Altea, activitat de baptisme de busseig per Celacanto Buceo, ruta amb caiac per l’illa de l’Olla gentilesa de Kayak Club Altea, eixida amb llanxa a càrrec de La Marina Charter, curs teòric de patró d’embarcacions de Nautica Orion, excursió en moto d’aigua fins al Far de l’Albir amb Fun and Quads i Portosenso, passeig amb caiac per La Bocana Sailing Point i navegació amb vaixell amb Euronautica.\nLa regidora de Turisme, Xelo González, ha agraït la implicació dels col·laboradors i destacava “l’atractiu dels regals entregats”. La majoria dels obsequis estan relacionats amb els esports nàutics. “Amb este sorteig, els premiats tindran l’oportunitat de descobrir este sector, que és considerat un dels punts forts de l’oferta turística del municipi”.


Instal·lacions elèctriques i automàtiques - INS La Garrotxa\nEls estudis d’instal·lacions elèctriques i automàtiques permeten obtenir la capacitació professional per muntar i mantenir línies i instal·lacions de distribució d’energia elèctrica i instal·lacions de telecomunicacions i d’automatització d’edificis i control, manteniment i assaig de màquines elèctriques. Realitzar projectes elèctrics segons el Reglament Electrotècnic de Baixa Tensió.\nMuntar i mantenir instal·lacions de TV, telefonia i xarxes de dades i d’automatització d’edificis.\nUF1 Dibuix tècnic aplicat als automatismes\nUF2 Mecanització de quadres elèctrics\nUF3 Automatització elèctrica cablada\nUF4 Automatització pneumàtica i electropneumàtica\nUF5 Automatització programable\nA primer es dissenyen, mecanitzen i cablegen quadres elèctrics per al comandament de màquines i motors. A segon s’estudia la pneumàtica (tècnica de l’aire comprimit) i la programació d’autòmats programables.\nUF1 Equips, dispositius, materials i eines\nUF2 Instal·lacions elèctriques interiors en edificis d’habitatges.\nUF3 Instal·lacions elèctriques interiors en locals, oficines i indústries.\nUF4 Documentació tècnica de les instal·lacions elèctriques interiors.\nUF5 Informàtica bàsica aplicada al càlcul i la representació gràfica d’instal·lacions elèctriques\nL’objectiu principal és adquirir els coneixements necessaris per poder intervenir en les instal·lacions interiors dels habitatges o de les naus industrials. Per assolir-lo, es realitzen pràctiques amb eines, materials i aparells de mesura.\nAmb l’ajut de les noves tecnologies i els aparells informàtics es realitza la documentació necessària per al bon funcionament i un correcte manteniment.\nUF1 Centres de transformació i xarxes de distribució en baixa tensió\nUF2 Instal·lacions d’enllaç\nS’estudien i es realitzen operacions de muntatge i manteniment de línies elèctriques que parteixen de les centrals elèctriques fins arribar als punts de consum (habitatge, indústria…).\nInicialment, l’alumnat aprèn les normes i procediments per executar les instal·lacions elèctriques necessàries (centres de transformació, línies aèries i subterrànies, caixes de proteccions, derivacions individuals…).\nPosteriorment, es porten els coneixement a la pràctica; muntant, connectant i verificant aquestes instal·lacions elèctriques seguint el criteri del reglament de baixa tensió i altres normes de companyies del sector elèctric.\nEs complementen les pràctiques amb visites tècniques a empreses del sector.\nUF1 Instal·lacions d'antenes\nUF2 Instal·lacions de telefonia interior i d'intercomunicació\nA la primera UF s’estudia l’emissió, recepció, amplificació i distribució del senyal de Ràdio i Televisió Terrestre i Satèl·lit. Es dissenyen i munten instal·lacions de televisió i es realitza la documentació pertinent.\nA la segona UF s’estudien i es munten instal·lacions de telefonia analògica i digital, centraletes de telefonia i VoIP. També es munten porters automàtics i videoporters i sistemes de videovigilància, així com xarxes de dades.\nUF1 Automatització d’habitatges\nUF2 Instal·lacions domòtiques en sistemes descentralitzats de BUS.\nUF3 Instal·lacions domòtiques amb autòmats programables.\nUF4 Instal·lacions domòtiques amb sistemes de corrents portadores.\nUF5 Instal·lacions domòtiques amb sistemes sense fils.\nLa domòtica és l’automatització aplicada a l’habitatge. Contribueix a fer-nos la vida més fàcil mitjançant el control, i aquest ens permet aconseguir millores de confort, de seguretat i d’estalvi energètic.\nPer treballar aquesta tècnica, s’utilitzen elements connectats en xarxa i/o aparells que podran ser governats per ordinadors, tauletes i telèfons mòbils.\nUF1 Muntatge d'instal·lacions solars fotovoltaiques\nUF2 Manteniment d'instal·lacions solars fotovoltaiques\nEstudi de les instal·lacions de producció d’energia elèctrica fotovoltaica. L’energia fotovoltaica és una energia renovable, neta i econòmicament viable amb un gran potencial.\nEs dissenyaran instal·lacions d’autoconsum per a petits habitatges aïllats i connectats a xarxa i instal·lacions més grans per produir i vendre energia elèctrica.\nUF2 Màquines rotatives de corrent continu\nUF3 Màquines rotatives de corrent altern\nEls quadres elèctrics es realitzaran seguint els estàndards de qualitat, utilitzant eines de disseny amb ordinador i, posteriorment, es portaran a la pràctica al taller.\nUF1 Instal·lacions d'enllumenat exterior.\nUF2 Instal·lacions de receptors i de característiques especials.\nUF3 Documentació tècnica de les instal·lacions elèctriques especials.\nUF4 Instal·lacions robotitzades bàsiques.\nA la UF1 s’aprenen les normes i procediments per executar les instal·lacions elèctriques per a l’enllumenat exterior d’una ciutat o poble.\nA la UF2 s’estudien, es munten, es connecten i es verifiquen instal·lacions com l’electrificació d’una indústria, una piscina, poliesportius, terra radiant…,seguint els criteris del reglament de baixa tensió.\nA la UF3 s'aprèn a realitzar tots els documents que es requereixen per legalitzar una instal·lació elèctrica amb memòria tècnica de disseny.\nA la UF4 s’estudien les instal·lacions on hi ha un robot com a actuador i s’aprèn a programar de forma bàsica robots FANUC, que són dels més utilitzats a la indústria de la comarca.\nUF1 Electrònica digital\nUF2 Electrònica analògica\nL’electrònica és cada dia més present a les nostres vides. En aquest mòdul s’estudien els components bàsics i els fonaments de l’electrònica analògica i digital, tot realitzant diverses pràctiques. També es construeix i es programa un robot i es col·labora i participa en el concurs de robots didàctics ROBOLOT.\nUF1 Corrent continu i electromagnetisme\nUF2 Corrent altern\nUF3 Màquines elèctriques\nUF4 Seguretat en les instal·lacions electrotècniques\nAquest mòdul dona coneixements, de forma teòrica i pràctica, de les bases de l’electricitat i el magnetisme. Un cop s’han entès les bases s’ensenyen les aplicacions més importants en el món industrial i domèstic (instal·lacions elèctriques, motors elèctrics, transformadors, etc). També s’expliquen els principals dispositius de seguretat que es poden trobar en ambients industrials i domèstics.\nL’alumnat realitza un projecte d’automatització d’un procés. Dissenyen un automatisme que doni resposta a un repte plantejat per l’equip docent, i l’implementen. Per fer-ho, han d’aplicar els coneixements adquirits durant els dos cursos.\nAquest és un mòdul que no es fa a l’institut, són les pràctiques que es fan a les diferents empreses del sector elèctric o en equips de manteniment de grans indústries.\nLES JOT de ELE\nDins el marc de les Jornades JOT del passar 23 i 24 de febrer els...


El Consell Comarcal cedeix l’ús de 45 motoserres i 9 desbrossadores als ajuntaments del Maresme | Consell Comarcal del Maresme\nInici Notícies El Consell Comarcal cedeix l’ús de 45 motoserres i 9 desbrossadores als...\nEl Consell Comarcal cedeix l’ús de 45 motoserres i 9 desbrossadores als ajuntaments del Maresme\nEls municipis del Maresme que el 2010 van dur a terme el projecte de neteja de boscos i zones arbrades d’una forma conjunta a través del Consell Comarcal es beneficiaran ara de l’ús del material que el CCM va adquirir per a realitzar aquestes tasques. En concret, el Consell ha cedit a aquests ajuntaments 45 motoserres i 9 desbrossadores. També se’n beneficiarà la Federació d’Associacions de Defensa Forestal (FADF).\nEl temporal de neu i vent que va afectar el Maresme el març de 2010 va provocar desperfectes en el 54% dels boscos de la comarca amb una valoració econòmica de danys de 35,68 milions d’euros. A més d’això, es va veure greument afectada la xarxa bàsica de prevenció d’incendis. La situació va permetre que els 19 municipis més afectats es poguessin acollir a les mesures urgents que va dictar la Generalitat per ajudar a recuperar camins i lleres i per netejar els boscos i zones arbrades més malmeses.\nEls ajuts es van centrar en un pla d’ocupació que 15 municipis van tramitar conjuntament a través del Consell Comarcal a qui, a més, van delegar la contractació i la gestió dels treballs forestals que van dur a terme 180 operaris.\nUna vegada realitzats els treballs, el Consell Comarcal ha decidit cedir als ajuntaments participants en el projecte i a les ADF’s el material que va adquirir per realitzar els treballs forestals i que es troba en bon estat de funcionament (motoserres i besbrosadores).\nMaterial cedit pel Consell Comarcal del Maresme\nAlella 6 motoserres\nArgentona 2 motoserres\nCabrera de Mar 2 motoserres\nCabrils 2 motoserres\nDosrius 3 motoserres\nPremià de Dalt 5 motoserres\nSanta Susanna 1 motoserra\nSant Cebrià de Vallalta 3 desbrossadores\nTeià 2 motoserres\nTiana 2 motoserres\nTordera 3 motoserres\nVilassar de Dalt 2 motoserres\nFederació ADF’s 10 motoserres\nArticle anteriorEl sanejament al Maresme


Subvencions de la Diputació en el marc del Pla d'Acció Municipal — Ajuntament de Tarragona\nEsteu aquí: Inici › La Ciutat › Notícies › Notícies 2018 › Subvencions de la Diputació en el marc del Pla d'Acció Municipal\nDestinades, entre d'altres, a infraestructures esportives a Campclar i pavimentació del carrer de Mallorca\nEl Patronat Municipal d'Esports posa en marxa un procés renovació i ampliació dels equipaments esportius a la ciutat gràcies, en bona part, a una subvenció del Pla d'Acció Municipal de la Diputació de Tarragona per valor de 317.249 euros.\nParal·lelament, també s'instal·larà un sistema de videovigilància al complex de Campclar, inclòs el velòdrom. També es disposarà d’un control amb imatges de l’exterior de les instal·lacions esportives.\nLa consellera i presidenta del Patronat Municipal d’Esports, Elisa Vedrina, ha manifestat que “amb la subvenció del PAM de la Diputació de Tarragona i l’aportació municipal es milloraran les instal·lacions i la seguretat del complex esportiu de Campclar”. També ha avançat que “es faran altres actuacions, com la instal·lació de taules exteriors de tennis taula, porteries de futbol sala i cistelles de bàsquet en diferents punts de la ciutat”.\nPer altra banda, la Junta de Govern de la Diputació de Tarragona va acordar la concessió d’una subvenció a l’Ajuntament de Tarragona per pavimentar el carrer de Mallorca. En concret, es tracta del tram entre la plaça de braus a la plaça de Ponent, amb un cost total de 126.285,95 euros, dels quals la Diputació de Tarragona subvenciona 105.824,45 €. Aquesta actuació s’executarà en el termini de 60 dies. El conseller d’Espais Públics, José Luis Martín, manifesta estar molt satisfet per aquest acord. I ha assenyalat que “aquesta nova actuació al carrer Mallorca, amb una nova pavimentació de les voreres, referma el nostre compromís amb la millora de l’espai públic de la ciutat”.


CNL Cornellà de Llobregat - Dijous, 11 d'octubre de 2018\nPompeu Fabra protagonitza l'acte d'inici de cursos 2018-2019 del CNL de Cornellà\nEl 10 d'octubre el CNL de Cornellà de Llobregat va retre homenatge a Pompeu Fabra en l'acte d'inici de curs 2018-2019. L'acte era inclòs dins dels actes de l'Any Pompeu Fabra.\nUna setantena de persones va assistir a l'Auditori de Sant Ildefons per sentir la conferència Pompeu Fabra, l'arquitecte del català literari del segle XX, a càrrec del professor Joan Costa. Una conferència organitzada per la Direcció General de Política Lingüística amb el suport del Consorci per a la Normalització Lingüística i l'Ajuntament de Cornellà de Llobregat.\nEl director del CNL de Cornellà, Enric de Vilalta, va inaugurar el curs 2018-2019, remarcant la importància d'aprendre català i l'esforç que requereix aprendre una llengua. Amb la frase de l'escriptor i músic basc Joxean Artze "Una llengua no es perd perquè no l'aprenguin els que no la saben, sinó perquè deixen de parlar-la els que la coneixen", va emfasitzar la importància de fer servir el català, que cada aprenent se'l faci seu i el comparteixi. Tot seguit va recordar que el 2018 s'havia declarat Any Pompeu Fabra perquè se celebren els 150 anys del naixement del lingüista i els 100 de la publicació de la Gramàtica catalana. Tot seguit, va presentar Joan Costa, professor de la Universitat Pompeu Fabra.\nCosta va presentar la figura de Fabra com un arquitecte que va pretendre reformar la llengua catalana del seu temps, remarcant la seva formació d'enginyer. Va presentar l'obra fabriana i tot el material que es podia trobar a la xarxa d'Internet tant de la seva obra com de material per poder conèixer més a fons qui va ser aquest gramàtic tan il·lustre. D'altra banda, va demostrar el per què de la importància del Mestre i va descriure les característiques més destacades del seu caràcter per mitjà de la selecció de fragments de textos tant del propi Fabra com d'altres pensadors de l'època. El conferenciant va acabar amb un concurs perquè el públic hi participés. [La presentació de Joan Costa la trobareu com a fitxer adjunt en aquesta notícia.]\nDesprés d'un torn obert de preguntes, l'acte el va tancar Rocío García, regidora de Cultura i Igualtat i presidenta del Consell de Centre del CNL, que va destacar la importància de la llengua i la immersió lingüística i va acabar felicitant l'equip del CNL per la feina feta i per haver aconseguit augmentar les inscripcions als cursos de català d'enguany.\nPowerpoint de la conferència


Ciberoteca: Índice temático: Ciència i tecnologia > Matemàtiques > Matemàtiques en general\nEstàs en: Consultes>Ciència i tecnologia>Matemàtiques>Matemàtiques en general\nPàgina web especialitzada en la bibliografia d’investigadors matemàtics. Inglés\nL'objectiu d'esta web és reunir tots els articles publicats des de l'any 1980 fins a l'actualitat en les principals revistes d'investigació de matemàtiques publicades a Espanya.S'han digitalitzat ja les més de 75.000 pàgines dels articles publicats en les últimes tres dècades Castellano\nExercicis resolts de matemàtiques especialment dirigits a estudiants d'enginyeries o semblant. Oferix un servicis d'atenció personalitzat per a explicar teoria o exercicis. Castellano\nAquesta pàgina ensenya una manera diferent de veure les matemàtiques. Mostra centenars d’imatges geomètriques dibuixades de manera artística. Inglés\nPàgina web dedicada a la història de les matemà-tiques. Inglés\nDirectori de recursos de pàgines web especialitzat en física, enginyeria, ordinadors i matemàtiques. Pàgina dirigida principalment a estudiants. Inglés\nBlog temàtic especialitzat en matemàtiques generals, d'una professora d'Ensenyança Primària en Buenos Aires (Argentina). Castellano\nEsta materia dura de pelar per a tots els estudiants té ajuda en la Xàrcia: càlcul vectorial, aproximacions polinomials, àrea de polígons, geometria... També permet consultar experts en la materia. Castellà Castellano\nGuia de recursos on line per a solucionar problemes. Inglés\nInteressant pàgina amb lliçons i recursos de matemàtiques, tant per a estudiants com per a professors. Cada setmana es plantegen problemes i l'usuari pot enviar la seua resposta. Posteriorment, es publiquen les solucions. Inglés


Enreixat de xocolata Gemma Clofent\nTalleu la pasta de full per la meitat, obtenint dues bandes llargues i primes. Procureu fer una banda una mica més ampla que l’altra (1 cm més ampla és suficient).\nSobre la banda més ampla escampar la Nutella al centre, deixant 1 cm de vora a tot el voltant. Pinteu amb ou batut tota la vora.\nMarqueu els talls sobre l’altra pasta de full. Estireu els talls a l’ample per tal que s’obrin una mica. Amb l’ajut del corró, agafeu amb compte la pasta de full i col·loqueu-la sobre la capa de Nutella.\nPremeu tot el lateral per tal que s’enganxin les dues capes. Retalleu la vora amb un ganivet per tal d’igualar els laterals. Pinteu-ho per sobre amb ou batut i coeu-ho al forn 30 min a 180 ºC, fins que es dauri.\nDeixeu-ho refredar i pinteu la superfície amb la gelatina de poma.


Ajuntament i Govern aniran de la mà per cercar una solució a l’edificabilitat i dotació de serveis de Vallgornera | Ajuntament de Llucmajor\nAjuntament i govern aniran de la ma cercar una solucio ledificabilitat i dotacio de\nAjuntament i Govern aniran de la mà per cercar una solució a l’edificabilitat i dotació de serveis de Vallgornera\nL’Ajuntament de Llucmajor i el Govern de les Illes Balears a través de la Conselleria de Medi Ambient col·laboraran conjuntament per trobar una solució a la paralització de llicències d’obres a la zona de Vallgornera, declarada amb la màxima protecció mediambiental per l’existència d’una cova de grans dimensions declarada Lloc d’Interès Comunitari per la Unió Europea dins la xarxa ‘Natura 2000’.\nAixí, el batle de Llucmajor, Éric Jareño, acompanyat del tinent de batle d’Urbanisme i Medi Ambient, Guillermo Roig, s’ha reunit avui matí amb la presidenta del Govern, Francina Armengol i el conseller de Medi Ambient, Miquel Mir, per intentar trobar una solució als problemes d’edificació i construcció de serveis a aquesta zona per mor de la cova.\nSegons ha explicat el batle en sortir de la reunió, una possible solució passa per la construcció d’una depuradora i un clavegueram especial que no faci malbé la zona protegida.\n“Des del primer moment aquest equip de Govern municipal ha donat les passes més adients per trobar una sortida a la impossibilitat d’edificar a la zona. Som conscients que els veïnats necessiten una solució al més aviat possible, a més de la multitud de propietaris de solars edificables, ja que parlam de sòl urbà, que no poden construir per la paralització de llicències d’obra derivades de l’elevada protecció dels terrenys.\nJareño ha mostrat la seva satisfacció i ha agraït tant a la presidenta com al conseller de Medi Ambient “la bona sintonia i la predisposició demostrada per arribar a una solució satisfactòria per a tothom. “Hem acordat que Ajuntament i Govern vagin de la mà a l’hora de cercar finançament per dur a terme el projecte que arriba aproximadament als 20 milions de € i que tal vegada podrien arribar des de Fons Europeus”.\nAmb tot, el batle ha llançat un missatge d’esperança i tranquil·litat als afectats per aquesta protecció, propietaris de solar i residents, donat que “estem treballant en aquest tema i tocarem les portes que facin falta, tant en l’àmbit autonòmic o comunitari per trobar una solució a una problemàtica que ve de molt enrere”.\nEl 26 d'abril de 1968, un obrer que treballava a l'excavació d'un forat negre per a l'hotel ‘Es Pas’ de Vallgornera, es va topar amb un gran forat. Avui en dia i després de nombroses exploracions al decurs dels anys, la cova de Vallgornera és una joia de l’espeleologia mundial, consta de més de 65.000 metres de galeries i cavitats i 10.000 metres de llacs i galeries subaquàtiques.


Podeu configurar automàticament el Microsoft Outlook per al Mac 2011 per accedir al vostre compte només amb l'adreça electrònica i la contrasenya.\nCom es configura l'Outlook per al Mac 2011?\nObriu l'Outlook per al Mac 2011. Al menú Eines, feu clic a Comptes. Si és el primer compte que creeu a l'Outlook 2011, a Afegeix un compte, feu clic a Compte de l'Exchange.\nSi ja heu creat abans un compte de correu electrònic per a una altra adreça electrònica, a la cantonada inferior esquerra del quadre de diàleg Comptes, feu clic a + i, a continuació, a Exchange.\nA la pàgina Introducció de la informació del compte de l'Exchange, escriviu l'adreça electrònica.\nA Autenticació, assegureu-vos que l'opció Nom d'usuari i contrasenya estigui seleccionada.\nA Nom d'usuari, introduïu la vostra adreça electrònica completa.\nAssegureu-vos que l'opció Configura automàticament estigui seleccionada i després feu clic a Afegeix un compte.\nUn cop feu clic a Afegeix un compte, l'Outlook realitzarà una cerca en línia per trobar la configuració del vostre servidor de correu electrònic. Al quadre de diàleg on es pregunta si voleu permetre que el servidor configuri els paràmetres, marqueu la casella de selecció Utilitza sempre la resposta d'aquest servidor i després feu clic a Permet.\nSi l'Outlook pot configurar el vostre compte, veureu el compte que configureu a la subfinestra esquerra del quadre de diàleg Comptes. Tanqueu el quadre de diàleg Comptes. Si l'Outlook no pot configurar el vostre compte automàticament, vegeu la secció "Què més he de saber?" més endavant en aquest tema.\nSi l'Outlook no pot configurar al vostre compte, heu de dur a terme una o més de les accions següents:\nSi necessiteu connectar-vos al compte de correu electrònic immediatament, utilitzeu un navegador web o un programa de correu electrònic compatible amb POP o IMAP per connectar-vos-hi mitjançant l'Outlook Web App. Per obtenir informació, vegeu la secció Com iniciar la sessió en el correu electrònic mitjançant un navegador web o la secció Accés al compte amb programes de correu electrònic IMAP o POP.\nSi coneixeu el nom de la persona que administra la vostra bústia de correu (de vegades s'anomena administrador del correu electrònic), poseu-vos-hi en contacte i notifiqueu-li l'error que obteniu quan proveu de connectar-vos a l'Outlook.


verdura confitada - A tres quarts de quinze!\nReceptes amb l'etiqueta: verdura confitada\n Per què no…?\nÚltimament en entrevistes curtes a les xarxes i als diaris, m’adono que és molt habitual demanar a les persones si tenen algun «lema de vida». Dec ser molt superficial, jo, perquè no me n’he plantejat mai cap. De fet, aquestes… Llegeix-ne més ›\nfruita confitada, llaminadures, verdura, verdura confitada\n[CA] Les coques són un dels "màstils" de la rebo


BLOC POLITIKON: de juny 2008\nL'Euribor ha tancat Juny amb la seva dada més alta, un 5,361%, i la setmana passada vam saber que la inflació espanyola ja està entorn el 5%. A aquestes dades cal sumar-hi que el proper dijous es pot produir una pujada dels tipus d'interès fins al 4,25%, per part del BCE. Això significa, per als assalariats i assalariades que tenen un hipoteca, un important increment de la seva quota mensual, que els posa en més dificultats a l'hora d'arribar a final de mes.\nLa dinàmica econòmica imposada per aquesta UE neoliberal ha estat nefasta per les classes treballadores de Catalunya i Espanya. L'arribada de l'Euro va venir condicionada per l'ortodòxia monetarista: tipus d'interès artificialment baixos, aprofitant una inflació igualment baixa. Amb un tipus d'interès gairebé ridícul, on el diner "no té valor" per si mateix, s'obliga a qui vol obtenir rendibilitat a anar-se als productes de risc (borsa) o invertir en altres valors més rentables a curt plaç: en Espanya, la vivenda ha estat el principal instrument financer per als curtplacistes. Per tant, s'ha desincentivat l'estalvi, i a més, s'ha afavorit l'especulació inmobiliària per aconseguir grans beneficis a molt curt plaç.\nLa primera conseqüència clara ha estat l'encariment de la vivenda fins a extrems que converteixen en impossible l'accès a la vivenda a capes senceres de la població. Permeteu-me els termes marxistes, tan denostats últimament, però tan clarividents com sempre: mai valor d'us i valor de canvi havien estat tan lluny. Un dret convertit en un títol-valor, gairebé.\nLa segona se'n deriva automàticament de l'anterior: uns nivells d'endeutament, tant en el temps com en la quantia, que posen al límit del colapse les economies doméstiques de les classes treballadores.\nI tercera: a més deute, menys consum. I en una estructura econòmica que confia gairebé tot el seu creixement en funció del consum, el seu decliu marca l'inici de la recessió econòmica. A menys consum, menys activitat econòmica, és a dir, menys ocupació. I aquí enllacem una altra vegada amb el deute: sense treball no es cobra, i si no es cobra, es refinança sine die el deute, i si no s'arriba, es ven a preu de saldo per evitar l'embargament inmediat, que finalment acabarà arribant en molts casos.\nLa falta de consum obliga a una revisió alcista dels preus, que torna a afectar a les rendes més modestes, i l'increment del cost del petroli està accelerant la recessió, que tot just comença. No obstant això, no estic d'acord amb que el factor energètic sigui decissiu en aquesta crisi, però millor parlar en un post a part.\nI les burgesies, es veuran afectades per aquest tipus de crisi? Doncs crec que no. Les grans rendes, lligades al capital financer, seguiran amb els seus beneficis gràcies a l'endeutament familiar. La burgesia productiva, ja té recepta per enfocar la crisi: allargar la jornada laboral fins a 65 hores, i restringir l'accès a la immigració. I tot això arrodonit amb uns tipus d'interès novament atractius, i una fiscalitat benevolent amb les rendes de capital mobiliari, per poder dedicar-se a veure-les venir, sense arriscar, posant-ho tot en productes d'estalvi. Ja se sap, la burgesia, sempre tan estalviadora...\nPublicado por Toni Salado el 6/30/2008 02:05:00 p. m. 6 comentaris:\nCategories: Economía, Euribor, Unió Europea\nEl concertista de guitarra Eulogio Dávalos ofereix un concert en memòria del president de Xile, Salvador Allende, en el centenari del seu naixement. El recital tindrà lloc el 26 de juny a les 20.15 h. a la Biblioteca Carmel-Juan Marsé, Murtra, 135. (Bus 28, 86, 92 i 119).\nA les 19.30 h es farà una ofrena floral al bust de Salvador Allende, a la plaça que porta el seu nom al barri del Carmel.\nPublicado por Toni Salado el 6/26/2008 10:35:00 a. m. Cap comentari:\nCategories: Allende, Xile\nPublicado por Toni Salado el 6/13/2008 09:48:00 a. m. Cap comentari:\nCategories: 8 hores, Unió Europea\nPublicado por Toni Salado el 6/10/2008 05:00:00 p. m. Cap comentari:\nPrimer de Maig de 1886: els obrers de Chicago inicien una vaga per la jornada laboral de 8 hores, que termina dies desprès en la revolta de Haymarket, reprimida violentament per la policia. Un any més tard, 5 sindicalistes seran condemnats a morir a la forca per aquests fets, i altres 3 aniran a presó, 2 en cadena perpètua, i l'altre, 15 anys de treballs forçats.\nEl 1889, en homenatge a aquests sindicalistes, la Segona Internacional instituirà el Primer de maig com a dia del Treballador.\nPer tant, la jornada laboral de 8 hores diàries (finalment reconeguda per la OIT al 1917), ha estat una lluita no gens fàcil, no gens gratuïta per les classes treballadores. I ara, amb la majoria conservadora dels Sarkozy, Berlusconi, Merkel, i l'ajuda de Brown, estan a punt d'acabar amb aquesta conquesta històrica, amb aquest dret social que s'havia consolidat.\nAixò reaferma la necessitat d'una esquerra social i política més forta i amb més capacitat de decissió, i posa de manifest el caràcter antidemocràtic de l'esquema institucional europeu, que amb normatives intergubernamentals, va minant el model social europeu. A ningú se li escapa que la immigració serà carn de canó d'aquesta normativa, i que fer-la aprovar en temps de recessió farà que molts treballadors i treballadores no tinguin més remei que acceptar-ho si no volen ser acomiadats.\nPublicado por Toni Salado el 6/10/2008 10:21:00 a. m. Cap comentari:\nCategories: 8 hores, Drets Socials, Unió Europea\nNo companys, no, si us pensaveu que anava a fer un post sobre la mítica cançó La samarreta de l'Ovidi Montllor, us heu equivocat. Per donar la xapa sobre música o poesia, ja tinc El Rincón de Orfeo.\nAvui vull parlar d'una altra samarreta, una estampada amb el dibuix d'Optimus Prime, el megaheroi de la serie Transformers. Una camiseta per adolescents o per freakies del comic. Doncs bé, per portar aquesta samarreta, un ciutadà anglés no ha pogut embarcar a l'aeroport londinenc de Heathrow. La raó: en el dibuix, Optimus va armat amb una pistola. Aquí teniu la noticia recollida a El Periòdico, amb foto de tan temible amenaça.\nFins a aquests límits grotescs arriba la seguretat preventiva dels controls aeroportuaris.\nFa uns dies veiem a l'amic David Raya demanant al Parlament Europeu una revisió de les restriccions de portar líquids i assimilats, almenys a persones com ell, que en patir fibrosi quística i diabetes, necessita portar a sobre gran quantitat de medicaments en aquest estat natural.\nLa revisió dels protocols de seguretat als aeroports esdevé una obligació per la UE, que no pot seguir maltractant a la seva ciutadania. Jo sóc dels que no té cap problema en treurem les sabates i el cinturó a l'aeroport, però que em diguin com he de vestir, ja és massa.\nPublicado por Toni Salado el 6/04/2008 10:22:00 a. m. 2 comentaris:\nCategories: seguretat, Unió Europea


home /Serveis /Impressió professional /Premses Digitals – impressores de producció\nImpressores comercials i de producció\nAgilitza el teu flux de treball amb les nostres impressores de producció digital\nEl sistema imagePRESS porta la impressió digital en color a un altre nivell, ja que combina una qualitat,\nproductivitat i versatilitat excepcionals amb una velocitat òptima per una àmplia varietat d’aplicacions.\nExcel·lència en qualitat i funcions per a entorns exigents d’impressió en blanc i negre. Gaudiu d’una\nfiabilitat sense precedents, una precisió extraordinària i unes velocitats d’impressió de 133 ipm.\nAcabats i formats professionals amb impressió digital\nAcabats en impressió digital amb alta qualitat i producció en línies industrials. Complim els estàndards de qualitat d’imatge, amb resultats de qualitat excepcionals tipus offset.\nAlliberi el poder de la impressió\nEl món de la impressió ha canviat. Ja no es basa en el compromís, sinó en dir “sí” al client. Es tracta d’adaptar-se i aprofitar noves oportunitats. Treballarem al seu costat per ajudar-lo a superar reptes, sobrepassar les expectatives dels clients i explorar noves i atrevides idees, així com tècniques avançades. A més, amb la més àmplia gamma de solucions d’impressió per al sector i el nostre coneixement en tecnologies de la imatge únic, podem ampliar els límits, oferir solucions pioneres i desafiar les idees preconcebudes sobre la impressió per ajudar la seva empresa a anar un pas per davant de la competència.


Alfonso Rus fa d’Alfonso Rus: corrupte i sense propòsit d’esmena\nL’expresident de la Diputació de València manté que va ser traït per Marcos Benavent, exgerent d’Imelsa, i que les gravacions que l’impliquen en el cas judicial són un muntatge\nRus nega que tinguera vinculació amb Ciegsa, l’empresa de construcció de col·legis investigada per sobrecostos, defensa e PP regional i evita parlar del provincial\n13/11/2017 - 17:34h\nAlfonso Rus torna a les Corts a la comissió d’investigació de Ciegsa\n“Aquesta comissió és com un circ”. La frase és de José Juan Zaplana. El diputat popular, dirigint-se a la resta dels partits, ha descrit sense voler la sessió d’aquest dilluns en les Corts Valencianes en què ha reaparegut Alfonso Rus. L’expresident de la Diputació de València, antic diputat de la cambra, ha tornat per comparéixer en la investigació de l’empresa pública Ciegsa, responsable de mil milions de sobrecostos en la construcció de col·legis que van repercutir en els comptes de la Generalitat.\nAlfonso Rus ha tornat sent Alfonso Rus, sense propòsit d’esmena. Fent el pallasso: “Ho contaria, però després el meu advocat em pega” o “està pegant-me puntellons davall la taula”, deia per esquivar les preguntes dels diputats sobre les seues implicacions en casos judicialitzats. I, en part, fa la sensació que ho ha aconseguit.\nSobre Ciegsa, el cas que ocupa la investigació, l’exdirigent popular, imputat per corrupció, ha insistit que ell només era alcalde de Xàtiva en l’època que s’analitza. “Jo no sé on està Ciegsa, ni hi he anat mai, ni conec ningú”, ha defensat. “Només hi anava el meu regidor i perquè ens construïren els col·legis, com a bon alcalde”, ha insistit després.\nPreguntat pels treballadors zombis –els contractats que no anaven a treballar– ha negat que tinguera res a veure-hi, i ha ironitzat que ell “en la Diputació era un Superman, però a [controlar] tant no arribava”. “No diré jo que són uns zombis, però no els he vist mai per la Diputació”, ha afegit Rus, en referència a Imelsa, empresa pública per la gestió corrupta de la qual està acusat, i ha insistit: “no diré jo que no devien treballar; de segur que anaven. On? No ho sé, però cobraven, de segur”.\nNo era d’estranyar que la resta de causes obertes que envolten l’expresident de la corporació valenciana l’esguitaren durant la comissió. Imelsa i el presumpte finançament il·legal del PP han estat les més repetides, amb Marcos Benvanent –el ionqui dels diners– i el presumpte recaptador del PP, com a protagonistes. Per a Rus, Benavent és, sens dubte, un traïdor. “Em van pegar la punyalada”, ha repetit diverses vegades, i després ha apuntat que les gravacions en què apareix el seu nom –el famós “mil, dos mil... dos milions de peles”– són un muntatge evident als seus ulls.\nLes acusacions de la seua implicació en la desviació de fons li pesen, però Rus ha defensat la seua honradesa en tot moment. “En ma casa m’han ensenyat a ser honrat. Jo robaria per la meua família si estigueren morint-se, però, per un partit?, van apanyats”, ha descrit. “Mai no he cobrat comissions i el PP no m’ha ensenyat a cobrar-ne”, ha insistit. No en necessitava, assegura. “Jo tenia als 30 un Porsche, als 35 un Ferrari i un Mercedes”, “Jo ja era ric”, abans d’entrar en política. L’UCO “dirà el que vulga, ja em defensaré, jo no he cobrat mai comissions”. I ha advertit: “si algun dia em dóna un infart, algú tindrà responsabilitat moral sobre el que ha dit de mi”.\nL’exdiputat ha tingut paraules fins i tot per al mort fa poc humorista Chiquito de la Calzada, que ha utilitzat per a descriure la seua eixida de la política –de la institucional, ja que un personatge com Rus rares vegades deixa de fer política–. Quan va aguaitar la sospita “em van dir “hasta luego, Lucas”. Sobre les campanyes electorals, ha defensat l’austeritat en el partit provincial mentre el presidia, perquè ells mateixos “tiraven el córner, remataven i es posaven de porters”, i ha criticat que ara hi ha partits que en campanya es gasten “el que tenien i, alguns, el que no tenien”.


De Mallorca a Las Palmas: El bicentenari de Jordi Guerrero amb el Girona - Diari de Girona\nDe Mallorca a Las Palmas: El bicentenari de Jordi Guerrero amb el Girona\nEl 22 de desembre de 2013 s'estrenava a Son Moix a la banqueta com a ajudant de Javi López fent el salt de Tercera, on dirigia el Palamós, a Segona A · Dissabte arribarà als 200 partits com a segon entrenador de l'equip a Gran Canària, en la seva cinquena temporada al club de Montilivi\njordi roura girona 16.05.2018 | 07:41\nJordi Guerrero ha canviat, qui sap si ara ja sí definitivament, les classes al Vedruna d'Arbúcies pel futbol professional. Els números i la feina feta al Girona l'avalen. Quatre anys i gairebé cinc mesos després de debutar al futbol d'elit com a segon entrenador de Javi López, el tècnic arbucienc és a les portes de convertir-se en bicentenari al club de Montilivi. De Mallorca, aquell 22 de desembre de 2013, a l'estadi de Gran Canària, aquest dissabte, hauran passat 200 partits entre lliga de Segona i Primera Divisió i Copa, bàsicament a l'ombra de Pablo Machín, amb qui n'haurà compartit 189, més una curta primera etapa amb Javi López de només 11 jornades. Guerrero se sent còmode exercint d'ajudant, ha potenciat el seu perfil d'analista i estratega, i s'ha convençut que pot tenir un lloc a la lliga dels millors.\nEl 2013 va ser un bon any per a Jordi Guerrero, que com a futbolista havia militat entre d'altres al Guíxols i al Vilobí, i que havia exercit de primer entrenador al juvenil B del Girona i a l'Arbúcies, a Tercera Regional. Formava part del cos tècnic del Llagostera, a Segona B, fins que Oriol Alsina, que aquell estiu també era director esportiu del Palamós, va triar-lo per ocupar la banqueta del degà a Tercera Divisió, una categoria ja contrastada. «Per a mi ja era un premi ser amb l'Oriol a Segona B i ara m'arriba de sobte allò pel qual m'he estat preparant durant molt de temps», confessava el dia de la seva presentació. Alsina va acabar sortint del Palamós poc després de començar la temporada. Guerrero s'hi va quedar, no per gaire temps més: poc abans de Nadal l' alma mater del Llagostera, que havia sigut nomenat director esportiu del Girona, se l'enduia a Montilivi perquè fes de segon de Javi López, el tècnic a qui confiava l'equip una vegada destituït Ricardo Rodríguez. Van debutar el 22 de desembre a Mallorca amb una derrota per 2-0 en un partit en què Timor va ser titular.\nLópez només va durar 11 partits. La golejada encaixada a Sabadell (4-0) contra 10 va ser la gota que va fer vessar el got. Alsina, a la desesperada, va treure's l'opció Machín del barret. I fins ara. Al seu costat, inseparable, Jordi Guerrero, que confessa que han arribat a un grau de coneixement l'un de l'altre que a vegades en fan prou amb la mirada per comunicar-se. Així va arribar la sonada permanència del 2014 amb el 3-1 contra el Deportivo i, una setmana abans, l'1-2 de Ponferrada; l'ascens fallit contra el Lugo del 2015 i els play-off que tampoc van reixir de 2015 i 2016 contra el Saragossa i l'Osasuna. La insistència sí que va tenir premi el 2017. El 4 de juny passat el Girona empatava sense gols amb el Saragossa i pujava a Primera. Una categoria que Guerrero i Machín també han gaudit plenament, amb una permanència molt solvent a pesar de les últimes quatre derrotes seguides a casa. Tot plegat, des d'aquell 22 de desembre de 2013, suma 199 partits (193 de lliga i 6 de Copa), que quan es tanqui dissabte la Lliga a Gran Canària es convertiran en 200.\n«M'agradaria pensar que sí, que tinc un lloc al futbol professional, però encara estic agafant excedències de la meva feina de professor al Vedruna d'Arbúcies. Ho he anat fent any a any perquè en el món del futbol mai saps què pot passar. Ara s'ha de veure si el meu destí és realment el fubol professional o no.Jo em veig en el futbol professional però sé que és molt difícil. Hi ha un volum de gent molt gran que hi vol entrar i tothom està superpreparat. Ser segon entrenador també és complicat, és més fàcil ser preparador físic o de porters. Un segon entrenador a vegades va molt lligat amb el tècnic, o d'altres, amb el club. I jo estic entremig. Espero ser un home de club», explicava al Diari de Girona el juliol de 2016. Des de la temporada 2014/15 forma part del pinyol del cos tècnic del Girona, amb Machín i el preparador de porters Omar Harrak, que va arribar aquell estiu. Aquest és el darrer any que es pot agafar excedència. Amb un any més de contracte, com tot el cos tècnic, espera continuar a Montilivi, però aquesta és una altra qüestió. En tot cas es veu al futbol professional després del bagatge que ha anat acumulant aquests anys.\nGuerrero va descobrir que faria 200 partits com a segon del Girona fa algunes setmanes. «Ho estava comptant i vaig veure que en l'últim partit de lliga, en compliria 200. Ostres!, vaig pensar», explica l'arbucienc. Content i satisfet: «Vam començar una mica fluixos, però la veritat és que ha anat tot molt bé. Els que no hem sigut futbolistes professionals i volem entrenar a vegades ens plantegem fins on arribarem, a Tercera, a Segona B... mai m'hauria pensat que podria estar treballant a Primera al costat de casa, és un luxe», detallava ahir.\nNo es queda amb cap moment concret de tots els que ha viscut a Girona. Segons ell, «la sort és que gaudeixo cada dia de la meva feina», tot i que admet que «guanyar el Madrid, de la manera com ho vam fer, i poder-ho celebrar a casa amb els amics, no té preu, o anar a estadis com el Bernabéu, el Camp Nou, o veure com canten l'himne els aficionats del Sevilla o el Betis, posa la pell de gallina». L'aventura va començar en una illa, Mallorca, i posarà el punt i a part en una altra, a Gran Canària. Amb números rodons i moltes ganes de seguir-los engreixant si l'actual cos tècnic compleix l'any que encara té de contracte o l'amplia.


Acció Sindical Bages ocupa una nau de l’empresa Szendex a Manresa per reclamar la readmissió d’un treballador - directa.cat\nAcció Sindical Bages ocupa una nau de l’empresa Szendex a Manresa per reclamar la readmissió d’un treballador\nEl sindicat ha portat a terme aquesta acció amb l’objectiu d’aconseguir la readmissió d’un dels seus afiliats, acomiadat per no voler rotular la seva furgoneta personal amb el logo de l’empresa pagant-s’ho de la seva butxaca. Agents antiavalots dels Mossos d'Esquadra, passades unes hores, han desallotjat la nau i han identificat totes les participants en la protesta, que ha estat desconvocada\nAcció Sindical Bages okupa una nau de l'empresa Szendex a Manresa per reclamar la readmissió d'un treballador. / Acció Sindical Bages\nBegoña Domínguez La_Directa\nAcció Sindical Bages ha ocupat aquest divendres 30 d’abril la seu de l’empresa Szendex, situada en un polígon industrial de la ciutat de Manresa, com a prèvia de la jornada reivindicativa de l’1 de maig. L’acció es produeix després de l’acomiadament d’un dels seus afiliats, que titllen d’“il·legal i completament injust”: El treballador va ser acomiadat per no voler retolar la seva pròpia furgoneta amb el logo de l’empresa, unes modificacions que se li demanava que pagués de la seva butxaca.\nEs tracta d’una empresa especialitzada en missatgeria i transport urgent, logística i transport de material sanitari, contractada per l’Institut Català de la Salut per acomplir aquesta última tasca. Des del sindicat denuncien diverses irregularitats en el seu funcionament. Tant el treballador pel qual es mobilitzen com els seus companys treballaven amb un contracte d’obra i servei, per cobrir els serveis que l’empresa ofereix a ICS. Però el sindicat assegura que aquests treballadors “s’encarregaven d’altres tasques de l’activitat ordinària de l’empresa”, motiu pel qual entenen que aquests contractes temporals es troben en frau de llei. “Haurien de ser contractes fixes”, reivindiquen. El sindicat assenyala que l’ICS, una empresa pública, també és responsable d’aquests fets, i li demana que “posi fi als contractes amb empreses que no garanteixen els drets dels treballadors”.\nEl sindicat formula una sèrie de demandes: la principal, la readmissió del treballador acomiadat, però també la revisió de la forma de contractació i l’adopció de més mesures de protecció sanitària\nNo són les úniques problemàtiques que denuncien: a elles s’hi sumen la presència de falsos autònoms i l’obligació dels treballadors d’executar tasques que no pertanyen a la seva categoria professional, afirmen. Així mateix, manifesten que els repartidors no van comptar amb les mesures de protecció necessàries davant la pandèmia de la COVID-19: ni mascaretes, ni guants, ni gel hidroalcohòlic. Només els proporcionaven una mascareta quirúrgica al mes.\nDavant aquests fets, el sindicat ha formulat una sèrie de demandes: la principal, la readmissió del treballador acomiadat, però també la revisió de la forma de contractació i l’adopció de més mesures de protecció sanitària.\n“Després de la negativa de Szendex a afrontar la via del diàleg”, manifesta Carla Martí, membre del sindicat, “no ens ha quedat altra alternativa que pressionar i mobilitzar-nos perquè es respectin els drets laborals i es garanteixin unes condicions laborals dignes”. Proveïts de màrfegues i sacs de dormir, una vintena de sindicalistes estan disposats a quedar-se a l’indret fins a aconseguir un objectiu molt clar: la readmissió del seu company. Només unes hores després d’haver començat l’acció, però, agents antiavalots dels Mossos d’Esquadra han desallotjat la nau i han identificat totes les participants en la protesta, que ha estat desconvocada. “La policia, com sempre, del costat dels exploradors. Nosaltres no ens rendim!”, ha piulat el sindicat a Twitter.\nL’okupació s’ha produït cap a les cinc de la tarda |Acció Sindical Bages\n“Només acceptaré la readmissió”, declara Joan, el treballador acomiadat, “ja que es tracta d’un acomiadament injust”. No està disposat a cedir en aquest sentit. Relata que se li va exigir “rotular la furgoneta i pagar-m’ho de la meva butxaca si volia continuar treballant. Fins i tot em van oferir que si volia m’ho podien fraccionar en les diferents nòmines, com si fos un préstec”. Ell ho va tenir clar: “Vaig dir que de cap manera, que no ho faria perquè no ho trobava just”. La resposta de l’empresa va ser un acomiadament, que el sindicat ha impugnat als tribunals.\nNascut fa uns dos anys, Acció Sindical Bages és un sindicat habituat a mobilitzacions i piquets. El febrer d’enguany una trentena de sindicalistes ja van acudir a manifestar-se davant Szendex, en una primera denúncia del conflicte\nParal·lelament a la via legal, Acció Sindical Bages ha emprès una dinàmica de mobilitzacions que busca pressionar l’empresa per aconseguir una resolució del conflicte laboral. “Crec que la lluita sindical és l’única forma de protegir els drets laborals”, explica Joan. “És molt important mobilitzar-se, i el fet de tenir un sindicat darrere teu fa que tinguis la força del col·lectiu”.\nNascut fa al voltant de dos anys, Acció Sindical Bages és un sindicat habituat a mobilitzacions i piquets. Aquests recursos li han proporcionat diverses victòries i acords amb diferents empreses, d’àmbits tan diferents com el lleure, l’hostaleria, els supermercats o l’advocacia. Pel que fa al cas que ens ocupa, el febrer d’aquest any una trentena de sindicalistes ja van acudir a manifestar-se davant Szendex i de l’ICS, en una primera denúncia pública del conflicte.\nSegons ha afirmat Carla Martí, l’experiència del Sindicat demostra que “la forma més efectiva d’aconseguir que es respectin els drets laborals són l’organització, la solidaritat, la mobilització i la denúncia pública”. És per això que assegura que no abandonaran la lluita “fins a aconseguir que doni fruits”.\nAcció Sindical Bages acomiadaments drets laborals Manresa Szendex\nBegoña Domínguez Fotografies | Arxiu\n« Una ‘revolució’ en mans del gran capital a les Garrigues\nLes treballadores sense drets »


Fabricant i proveïdor de provadors de descàrrega de bateria de cicle profund de la Xina - E-Nanny Electric\nInici > > Provador de descàrrega de bateria > Probador de descàrrega de bateria de cicle profund\nEl comprovador de descàrrega de bateria Deep Cycle té l'avantatge de tenir un gran menú de pantalla tàctil fàcil d'utilitzar i un sistema incorporat d'adquisició de supervisió de dades, completat amb mòduls sense fils per controlar tensions de cèl·lules individuals. Els mòduls sense fils són fàcils de connectar. Cada mòdul pot registrar el voltatge en temps real de fins a quatre cel·les individuals o blocs de múltiples cel·les. Durant la prova, l’usuari pot veure dades en temps real a la gran pantalla en color de 5,7 polzades de la unitat o a través del seu propi portàtil.\nIntroducció al producte del provador de descàrrega de bateria de cicle profund\nAvantatges del producte del provador de descàrrega de bateria de cicle profund\n3). Disponible per a la prova de descàrrega fora de línia i en línia de diversos grups de bateries (fins a 4 grups), el provador de descàrrega de bateria Deep Cycle pot registrar simultàniament els corrents de descàrrega reals de cada grup de bateries de la prova. (Com a accessoris, es necessiten pinces de corrent addicional per a proves de diversos grups).\n4). El corrent de descàrrega es pot ajustar contínuament i es manté estable, durant la descàrrega en línia, el corrent que es mostra a LCD = el corrent de descàrrega del grup de bateries = el corrent creat per la màquina principal + el corrent de la càrrega real. Com que durant la descàrrega, el corrent de la càrrega real probablement canvia segons la disminució del voltatge en línia, el provador de descàrrega de bateria de cicle profund es pot ajustar automàticament per mantenir el corrent estable en tota la prova.\nProducteCaracterístiquesdel provador de descàrrega de bateria de cicle profund\n1). Suport per connectar diverses càrregues d’extensió del provador de descàrrega de bateria de cicle profund en paral·lel, el provador de descàrrega de bateria de cicle profund pot connectar més d’una càrrega d’extensió i complir el control de sincronització de la descàrrega.\n3). Funció de càlcul automàtic per al corrent de descàrrega, Deep Cycle Battery Discharge Tester instal·la internament les fórmules de corrent de descàrrega per a totes les hores, de manera que la interfície de configuració pot indicar als usuaris els corrents de descàrrega adequats sense càlcul manual segons les capacitats marcades dels grups de bateries i les hores de prova.\n6). Un programa intel·ligent de jutge, el provador de descàrrega de bateria de cicle profund, pot identificar les situacions en què les tensions de la bateria assoleixen el valor llindar o el senyal que falta per error manual.\nParàmetre del producte (especificació) del provador de descàrrega de bateria de cicle profund\nEtiquetes calentes: Probador de descàrrega de bateria de cicle profund, fabricants, proveïdors, compra, fàbrica, personalitzats, Xina, barat, preu baix, preu, llista de preus, cotització, CE, més recent, de qualitat, fàcil de mantenir, última venda


Guerres de secessió | Opinió | EL PAÍS Catalunya\n7 JUN 2020 - 17:54\tCEST\nEl president de la Generalitat, Quim Torra, amb el seu vicepresident, Pere Aragonès, al Parlament. TONI ALBIR EFE\nLa figura de John Calhoun no arriba ni a la sola de les sabates a la d’Alexander Hamilton. Difícilment algú reivindicarà el seu exemple, com passa ara amb el del primer secretari del Tresor dels Estats Units en el Govern presidit per George Washington, que va mutualitzar el deute i aconseguir la unió fiscal per a la llavors jove Unió el 1790. Si algú evoca el nom de Calhoun, que va ser vicepresident del país entre 1825 i 1832, serà com a contraexemple del que actualment ens convé. Calhoun era partidari de l'esclavisme, defensava els drets dels estats davant del poder federal i va avançar les idees polítiques secessionistes que van portar a la guerra civil.\nL'última referència a Calhoun que he llegit es trobava en l'article "La supremacia del dret comunitari", publicat en aquest mateix diari el 31 de maig, i signat per un nombrós grup de juristes de tot el món. L'objecte de l'article és la sentència de Tribunal Constitucional alemany en la qual es criticava la compra de deute públic dels estats membres de la UE per part de Banc Central Europeu. Però els seus arguments no entren en les qüestions fiscals i monetàries, sinó que se centren en el problema sempre fonamental de qui té la competència sobre la competència.\nSegons els signants, la decisió del tribunal de Karlsruhe constitueix una greu amenaça contra el principi de legalitat. No és admissible que un tribunal nacional d'un dels 27 països membres declari inaplicable al seu territori una sentència d'un tribunal superior europeu. Si se segueix aquest precedent, països com Hongria i Polònia podrien reafirmar-se en la destrucció de la divisió de poders i la liquidació de la independència judicial que ja han emprès.\n"Els Estats han cedit part de la seva sobirania a la UE en condicions de reciprocitat", asseguren. I, per això, afegeixen, "si un d'aquests pogués decidir quines normes de la UE aplica, el resultat seria l’enfonsament immediat de l'ordenament jurídic de la Unió". Els juristes asseguren també que la sentència "recorda la doctrina de l'anul·lació invocada per gent com Calhoun als Estats Units abans de la Guerra de Secessió, que, en essència, permetia als tribunals de cada estat 'escollir' quines normes nacionals respectaven i quines no".\nCalhoun va aplicar la seva doctrina, anomenada d'anul·lació (o nullification) a Carolina del Sud, estat que va pretendre abrogar o ignorar al seu gust la legislació federal. La primera vegada que vaig llegir una referència a aquest suggestiu concepte polític va ser fa un parell d'anys, en un llibre d'Enric Ucelay da Cal, titulat Breu història del separatisme català (Random House). Aquest historiador sosté que la doctrina de la nullification va inspirar el catalanisme federalista incipient i la connecta fins i tot amb el concepte contemporani del dret a decidir. "Adaptat a la perspectiva catalana –assegura Ucelay–, significava que Catalunya tenia el dret de veto, com a mínim davant de qualsevol tema col·lectiu que l’afectés de manera directa".\nPoca atenció ha suscitat l'exemple de la nullification americana entre nosaltres, ni tan sols entre els historiadors del catalanisme, amb la notable excepció de Joan Esculies, en un article titulat "Torra i Torrent" (El País Catalunya, 27 de gener del 2020), sobre les baralles entre el president de la Generalitat i el president del Parlament, en el qual s'evoca precisament l'indispensable estudi històric d'Ucelay. Segons Esculies, en la doctrina de Calhoun hi ha una de les claus de la il·lusió sobiranista que ha portat al fet que "àmplies capes de la societat catalana creguessin certs el que només eren anhels o expectatives polítiques". Segons el seu parer, des de Catalunya s'ha interioritzat que el Parlament és ja efectivament sobirà i que "qualsevol llei o dictamen sobre una norma pròpia que es considera que afecta de manera negativa els interessos locals pot o ha de ser ignorada".\nCalhoun no cau simpàtic. Ucelay, amb no poca ironia, assegura que "els federals catalans van honorar Abraham Lincoln, l’emancipador d'esclaus, però van utilitzar inconscientment les idees de John C. Calhoun". El nostre independentisme militant busca analogies impossibles i fins i tot obscenes en el moviment dels drets civils dels negres americans, descendents dels esclavitzats per Calhoun. La comparació arriba fins i tot fins a la repressió patida pels indepes respecte a les actuacions de la policia als Estats Units aquests dies.\nEls jutges de Karlsruhe, amb les seves togues vermelles, Boris Johnson amb els seus brexiters i Quim Torra amb les seves queixoses proclames independentistes, pertanyen al mateix univers conceptual que el secessionisme sudista. Ningú pot saltar-se el principi de legalitat ni subvertir la jerarquia dels tribunals sense incórrer en el mateix error secessionista que va portar a la guerra civil americana. El Tractat de Lisboa reconeix el dret a sortir de la Unió en el seu article 50, i a aquest s'han acollit els brexiters per fer-ho legalment en lloc de seguir bregant per subvertir el principi de legalitat des de dins, com han fet els jutges alemanys o els secessionistes catalans.\nNo es tracta d'un debat historicista, sinó d'una qüestió essencial per al futur de l'independentisme, ara enfrontat a una disjuntiva: d'una banda, el camí de Calhoun, que condueix a destruir fins i tot la Unió Europea; de l'altra, el de Hamilton, que és el de la unió, el deute compartit, la fiscalitat europea i la federació. Quan la UE faci el pas hamiltonià definitiu, Catalunya haurà de decidir: o seguir perdent el temps enfonsada en el marasme o comprometre’s sense vacil·lacions amb el federalisme espanyol i europeu.


Inici / Infància / Noves dates d'inscripcions Espais Lleure curs 2021-2022\nNoves dates d'inscripcions Espais Lleure curs 2021-2022\nPer tal de garantir que els inscrits tinguin assegurat el transport escolar us informem que les preinscripcions dels Espais Lleure pel curs 2021-2022 han canviat de data. Es faran del dilluns 14 de juny, a les 8.00h, al dimecres 16 de juny de 2021, a les 15.00h, o fins que s’exhaureixin les places (places limitades degut a les restriccions causades per la pandèmia de SARS-CoV-2).\n- Full de preinscripció degudament omplert i signat (omplir tots els camps). El dossier és un document PDF editable, preguem que ompliu els camps amb ordinador i no a ma per tal d’evitar confusions de lectura. (aquest full estarà disponible quan comencin les inscripcions)\nUna vegada feta la valoració de totes les sol·licituds s’enviarà un correu electrònic a totes les famílies acceptades abans de finalitzar el mes de juny. En aquest correu s’adjuntarà tota la documentació necessària per completar la inscripció.\nCarnaval als Espais Lleure


Pere Varias intentarà repetir la victòria en el derbi del 2012 amb el Calafell Tot l'Any - Ràdio Televisió El Vendrell\nPere Varias intentarà repetir la victòria en el derbi del 2012 amb el Calafell Tot l’Any\nL’entrenador del CP Calafell Tot l’Any, Pere Varias, ha passat pel programa La Banqueta d’aquesta casa per parlar sobre el derbi Vendrell-Calafell d’hoquei patins d’aquest diumenge. A continuació us avancem alguns dels fragments més destacats de l’entrevista.\nCE Vendrell cp calafell tot l'any hoquei patins Ok Lliga pere varias\nEn futbol, golejada del CE Vendrell aquest dissabte per 0-3 al camp del CD Pla de Santa Maria. Els jugadors d’Oscar Lahoz van dur a terme un partit pràctic on van repetir l’esquema de tres centrals de l’anterior desplaçament i\nEn futbol, tercera victòria consecutiva del CE Vendrell. Els jugadors d’Oscar Lahoz s’han imposat aquest dissabte al Josep Bové per 4-1 contra el CE Alcover gràcies sobretot a un “hat trick” d’Uri Labella, que va permetre remuntar la diana inicial


Demà divendres comença el curs escolar en infantil i primària « Infobenissa\nDemà divendres comença el curs escolar en infantil i primària\n6 de setembre de 2012 No hi ha comentaris\nEscola Pare Melchor\nDemà divendres, dia 7 de setembre, obrin les seues portes les escoles d’infantil i primària per al nou curs escolar 2012-2013. En el “Manuel Bru”, s’han matriculat un total de 465 alumnes dels quals 130 cursaran infantil i 325 primària. L’altre centre, el “Pare Melchor”, compta amb 422 alumnes matriculats, 129 en infantil i 293 en primària.\nEl professors ja s’ha incorporat al complet tant en un centre com en l’altre, sent la plantilla de 33 mestres al Pare Melchor i 34 al Manuel Bru.\nTant unes xifres com les altres són semblants als anys anteriors, fins i tot en alguns cursos el nombre d’alumnes ha descendit, com és el cas del primer curs d’infantil de 3 anys, que en el Manuel Bru és de 41 alumnes i en el Pare Melchor de 33 alumnes, que es reparteixen en 2 aules en cada escola.\nSegons ha comentat la regidora d’Educació, Pepa Martí, el curs s’espera que comence amb total normalitat i tranquil·litat. En el cas de l’escola Manuel Bru, com és un centre nou, no s’ha necessitat realitzar cap actuació, només el manteniment de la jardineria, mentre que al Pare Melchor, s’han realitzat alguns treball de pintura a les aules.\nComença el curs escolar a Infantil i Primària (5/9/2009)\nComença el curs escolar amb els centres renovats (6/9/2007)\nComença el curs escolar amb els centres renovats (3/9/2008)\nMés de 800 alumnes es matriculen a les escoles públiques d’infantil i primària (6/9/2005)\nÚltima actualització: 04:28


Formentera denuncia que les fuites de l'emissari són “una amenaça enorme al model turístic de l'illa”\nDimecres, 24 de Juny de 2015 17:26\nEl Consell de Formentera, a través del portaveu del govern Bartomeu Escandell, ha explicat aquest matí que les fuites d'aigües residuals provocades amb gran probabilitat ahir dimarts per l'emissari de la depuradora i per l'embarcació Stad Amsterdam suposen una “gran amenaça al mode de viure de Formentera, que es basa en un turisme fonamentat en una illa d'aigües transparents”.\nBartomeu Escandell va explicar que “des de que vàrem arribar al govern fa 8 anys, i abans els governs anteriors, que es reclama al Govern Balear responsabilitat per adequar el funcionament de la depuradora i de l'emissari a les necessitats de l'illa, i serà la primera qüestió que quan s'hagi constituït el govern d'aquesta nova legislatura, seguirem demanant”.\nEscandell ha avançat que en els propers dies l'empresa Abaqua, que gestiona la instal·lació depuradora, ha comunicat que desplaçarà a l'illa tècnics per revisar l'estat de la infraestructura.\nLa dessaladora torna a funcionar\nUna altra qüestió que ha abordat el conseller Bartomeu Escandell ha estat el funcionament de la dessaladora, “hi havia dos temes que ahir ens van preocupar, un era el vessament de l'emissari i el segon les averies a la dessaladora d'aigua de mar que provocaven que als darrers dies es produís menys aigua de la que es consumia”.\n“Aquesta situació ha quedat resolta”, segons Escandell, que va assistir a la visita que tècnics de Cadagua, l'empresa que gestiona la instal·lació dessaladora, trobada a la que també hi va assistir Daisee Aguilera, consellera de Medi Ambient. Escandell ha explicat que “les averies s'estan solucionant i que entre avui i demà la producció tornarà al seu nivell habitual”.\nEl portaveu del govern de Formentera ha demanat a la població que “intenti fer el màxim estalvi possible en el consum d'aigua, ja que aquest any, com els dos anteriors, són de sequera extrema, el que està provocant que la demanda en rústic i també en urbà d'aigua estigui en alça”.\nS'aplica una capa d'asfalt adherent per reduir el risc de caiguda de motos a l'estiu\nDimecres, 24 de Juny de 2015 06:58\nEl Consell de Formentera ha aplicat una capa d'asfalt anti patinades a sis de les set rotondes de l'illa, en concret a les dos des Pujols, les de Sant Ferran, i les dos rotondes noves de Sant Francesc Xavier.\nAquesta capa d'slurry, que és el nom tècnic d'aquesta material anti patinades, ja existeix a la carretera general, però no s'havia col·locat en els trams de les darreres obres dels vials de circumvalació.\nPer aquesta raó, “i davant la imminent arribada dels mesos forts de l'estiu, en els quals hi ha una elevada circulació de vehicles i en concret de motocicletes, s'ha aplicat aquesta capa del material antilliscant”, ha explicat Rafael González, conseller d'Infraestructures i Mobilitat del Consell de Formentera.\n“L'objectiu de la intervenció és minimitzar la probabilitat de caigudes de motocicletes a les rotondes de l'illa”, ha explicat el conseller. L'aplicació d'aquesta mesura de seguretat vial a les sis rotondes de Formentera ha tingut un cost de 50.000€.\nRafael González ha afegit que la reforma s'ha realitzat a finals de juny perquè “les condicions de calor beneficien el transport d'aquest material en òptimes condicions a l'illa de Formentera” i ha volgut “demanar disculpes a les conductores i conductors que s'hagin pogut sentir perjudicats per aquesta intervenció”.\nEl saló d'actes del Centre de Dia acollirà la constitució de la nova legislatura\nDivendres, 12 de Juny de 2015 18:25\nAquest divendres 12 de juny acaba la legislatura 2011-2015 del Consell de Formentera i el dissabte 13 de juny, a les 12:00h, tindrà lloc l'acte de Constitució del plenari del Consell de Formentera sorgit de les darreres eleccions del 24 de maig.\nL'acte es celebrarà al saló d'actes del Centre de Dia, un edifici que des de fa dos mesos ja és de titularitat del Consell de Formentera. La raó és que el fet d'haver passat de 13 a 17 consellers unit a que la sessió inaugural sol comptar amb nombrosa assistència d'autoritat, mitjans de comunicació i de públic, aconsella fer servir aquest espai, més ampli, lluminós i en planta baixa.\nL'acte començarà amb la Constitució de la Mesa d'edat, seguirà amb la comprovació de les credencials, la presa de possessió dels consellers i, tot seguit, l'elecció de la presidència del Consell de Formentera. La persona escollida tancarà l'acte amb un discurs institucional.\nJaume Ferrer presenta la composició del nou govern\nDilluns, 15 de Juny de 2015 17:13\nAquest dilluns al matí, Jaume Ferrer ha donat a conèixer a la sala de plens del Consell de Formentera la composició del seu govern. Ferrer ha manifestat sentir-se molt “satisfet pel talent, les ganes de fer feina i la barreja de persones amb experiència i de noves incorporacions que representa aquest equip”.\nJaume Ferrer ha designat Susana Labrador Manchado consellera de Cultura, Educació i Patrimoni. De la consellera, Jaume Ferrer ha destacat “que és llicenciada en química, diplomada en educació infantil, coneix molt bé les escoletes de Formentera perquè hi ha treballat i també la resta de l'àmbit educatiu de l'illa per la seva participació a les Federacions de Mares i Pares d'Alumnes”.\nEl president ha designat Bartomeu Escandell Tur conseller de Presidència, Hisenda i Medi Rural. Jaume Ferrer ha destacat “l'important paper que Escandell, que és llicenciat en administració i direcció d'empreses, ha tingut en les dues legislatures anteriors”. Ferrer ha demanat a Escandell “el mateix encert i bon criteri a l'hora de gestionar econòmicament el Consell del que ha tingut fins ara”.\nEn tercer lloc, Ferrer ha explicat que Alejandra Ferrer Kirschbaum serà la consellera de Territori i Turisme. Alejandra Ferrer és empresària turística i Ferrer ha destacat “la capacitat de combinar una gran capacitat de feina i una gran claredat d'idees de la consellera”.\nEl futur conseller d'Infraestructures i Mobilitat serà Rafael González Ribas, enginyer de camins, canals i ports i enginyer tècnic d'obres públiques. Ferrer ha destacat “el gran talent i coneixements d'una persona jove i plena d'energia”. Per Ferrer, González és una de les incorporacions que representen “aquest canvi en les maneres de fer que hem anunciat en campanya. Volem que les intervencions que es facin sobre l'illa donin més força a allò que a Formentera ens fa ser especialment diferents”.\nVanessa Perellada Torres, llicenciada en psicologia, ha estat designada consellera de Benestar Social i de Recursos Humans. Ferrer l'ha presentada com una persona “compromesa amb el propòsit que ningú es quedi pel camí i coneixedora de l'àrea que passarà a gestionar perquè hi treballava com a tècnica”.\nLa nova consellera de Medi Ambient serà Daisee Aguilera Fletcher, llicenciada en biologia marina. Ferrer ha dit que “Daisee és una persona compromesa amb la preservació del medi ambient, de Formentera i una gran coneixedora del mar i de la posidònia en particular”.\nA continuació Ferrer ha explicat que el nou conseller d'Esports serà Jordi Vidal Marí, diplomat en fisioteràpia, osteòpata, “i una persona que coneix perquè hi forma part el món esportiu de l'illa des de la seva participació en clubs com la Societat Esportiva Formentera, l'Espalmador, el Club de Judo o l'històric Club de Surf Formentera”.\nJaume Ferrer ha designat Sònia Cardona Ferrer, llicenciada en antropologia serà la nova consellera de Participació Ciutadana. Ferrer ha dit que “Sònia Cardona pel seu carisma i la seva experiència és la persona idònia per portar endavant una àrea que volem que prengui molta importància aquesta legislatura”.\nFerrer ha explicat que el treball es coordinarà a partir de les vicepresidències. Una viceprèsidència serà la de Serveis a les Persones, amb Susana Labrador; una segona de Serveis Centrals, Hisenda i Medi Rural, amb Participació Ciutadana, que inclourà també els Serveis de Seguretat i Emergències, ocupada per Bartomeu Escandell i una tercera de Territori, a càrrec d'Alejandra Ferrer.\nDiumenge s'ofereixen teatre i música als infants entre 0 i 3 anys\nDivendres, 12 de Juny de 2015 18:21\nEl Consell de Formentera, a través de l'àrea de Cultura, ha organitzat per aquest diumenge 14 de juny tres sessions de l'espectacle “Bitels per a nadons”, un tribut a la mítica banda britànica per a nenes i nens entre 0 i 3 anys. Les sessions seran a les 12:30h, la 13:30h i les 17h.\nBitels per a nadons (concert tribut a The Beatles), de la companyia La Petita Malumaluga és una de les produccions més ambicioses creades per a nadons en els darrers anys. És tracta d'un escenari on es permet que els nadons circulin lliurement mentre es produeix un concert amb sofisticats arranjaments musicals amb una espectacular escenografia.\nCap de setmana de festival de swing a Formentera\nJavier Colomo explica el seu projecte solidari a Formentera\nS'edita un llibre amb fotografies antigues de Pere Català i Roca\nSanti Ramírez i Gustavo Rojo reforcen el cicle estival de Jazz a la plaça


espeleobloc: EuroSpeleoForum Marbella 2011 (3)\nEuroSpeleoForum Marbella 2011 (3)\nL'esdeveniment va reunir prop de 200 espeleòlegs europeus de 14 països diferents.\nArribem divendres 23.09 al Palau de Fires i Congressos de Marbella, per recollir les nostres credencials (una inscripció de “congressista” i l’altra d’”acompanyant”) l’accés a les exposicions, estands i mur de competició és lliure.\nPerò segons ens informen per assistir a les conferencies, contràriament al que s’anuncia, cal figurar com “congressista” i ens ofereixen pagar el complement de l’acompanyant. No ens sembla correcte però accedim per no polemitzar, després comprovarem que no hi ha cap control d’accessos a les sales conferencies o projeccions, ja que en realitat l’entrada és lliure. En fi, tot sigui, per ajudar a cobrir les despeses d’organització.\nDins d’una bossa de plàstic ens lliuren fulletons, una samarreta i d’altres diversos objectes personalitzats amb el logotip de la trobada.\nCom que les ponències anunciades per aquest matí s’han anul·lat, ens afegim a la visita guiada a la ciutat...a peu!.\nSom un total de catorze entre visitants i guies. Durant quatre hores visitem el bonic passeig marítim, el magnífic casc antic i els seus paratges més emblemàtics i finalment gaudim d’unes expertes explicacions en el Centre Cultural Cortijo de Miraflores. Ha estat un bell recorregut amenitzat pel fraternal guiatge de les guies voluntàries. Gràcies amigues.\nPer la nit a la Playa del Cable, on es conserven restes d’una antiga explotació minera, ens reunirem una cinquantena de congressistes per a degustar en un chiringuito la típica cena moraga, on destaquen les sardines enfilades per “espetos” i fregides al caliu de les brases a l’aire lliure.\nBureau de la FSE\nReunit a Marbella el comité directiu de la FSE sota la presidencia de Juan Carlos López, ha decidit emprendre moltes noves accions en diverses àrees, (comunicat del seu secretari Oliver Vidal), com per exemple: gas d'esquist, canals de TV Web, Dones i Espeleologia, Base de dades sobre expedicions, etc. Durant el Fòrum Europeu, els següents premis FSE han estat atorgats:\nLabel EuroSpeleo Protection 2011 el següent projecte:\n"Monitorització de la connexió a Internet per Proteus anguinus" per la " Society for Cave Biology " - Eslovènia que va rebre un premi de 500 € + 500 m de corda Beal.\nAmb motiu de l'alta qualitat de les candidatures, el jurat va decidir atorgar un 2n premi al següent projecte:\n"La protecció delTrou des Vents d’Anges " pee l' Spéléo Corbières Minervois - França que ha rebut un suport excepcional de € 200 + € 500 Equips d'Aventura Vertical.\nAquest article, el primer d’una sèrie de quatre, només presenta una visió fragmentaria recolzada en algunes imatges d’un Fòrum prou complex per a ser condensat en aquest bloc. Serveixi com un avançament personal a l’espera que els organitzadors ens puguin oferir un reportatge més complet.\nEtiquetes de comentaris: Biospeleologia, Fotografia, Trobades\nEl salvaxaes 29 de setembre de 2011 a les 22:14\n¿Y a esto le llamais espeleologia?\nGanar de vomitar me dan...


Projecte Manresa 2022 - David Bonvehi - Els blogs d'e-noticies\nAquest ambiciós projecte és preparar Manresa per a aquest esdeveniment i dotar la ciutat de recursos i actuacions vàries per projectar el llegat ignasià patrimonial i històric a la resta del món i, alhora, contribuir a la transformació de la ciutat i a la millora de la qualitat de vida de la gent que hi viu. Un treball que culminarà a l’any 2022 i que, com ve repetint l’alcalde Valentí Junyent, seran "una data i una fita que, per a nosaltres, és quelcom més que una efemèride" .\nI és que l’any 2022 farà mig segle de l'arribada de sant Ignasi de Loiola a Manresa, on el pelegrí va estar-se prop d'un any, de camí cap a Jerusalem. Durant la seva estada, Ignasi de Loiola va viure una experiència espiritual fonamental per a la seva posterior fundació de l'ordre dels jesuïtes, fet pel qual Manresa és considerada ciutat bressol d'aquesta comunitat religiosa. A més, hem de recordar que l’actual Papa Francesc, pertany a la Companyia de Jesús, fundada per Sant Ignasi de Loiola, i això també és una bona oportunitat que dóna molt més relleu a la commemoració de la Manresa 2022.\nI és que només dins el municipi de Manresa es tenen detectats més de 25 indrets vinculats al pas de Sant Ignasi per la ciutat i que, junt amb el patrimoni barroc de l'època, constitueixen un gran atractiu.\nEls que tenim responsabilitats polítiques ara hem d’aconseguir que la col·laboració de les institucions del país en aquest projecte sigui important, i que entre tots puguem projectar Manresa i el Bages en el món.\nEls blogs d'e-noticies - David Bonvehi - Projecte Manresa 2022


'L'opinió dels ‘Comuns’ és molt respectable, però ells no organitzen el referèndum' - Racó Català\n'L'opinió dels ‘Comuns’ és molt respectable, però ells no organitzen el referèndum'\nJordi Sànchez President de l'Assemblea Nacional Catalana\n07.06.2017 11.15 h Magda Gregori\nEl procés polític que viu el país s’explica a cop de dies històrics i grans mobilitzacions, més enllà de fets singulars i actes institucionals. Un dels actors que ha articulat aquest moviment des del carrer ha estat l’Assemblea Nacional Catalana. Una entitat que va arrencar l’any amb la campanya "Fem futur" i que preveu finalitzar-lo havent pogut desenvolupar una campanya unitària, entre partits i societat civil, amb el triomf del ‘Sí’ en un referèndum. Per veure com l’ANC afrontarà aquestes properes setmanes i quines condicions exigirà al govern per garantir la votació, hem entrevistat el seu president, Jordi Sànchez.\nUn cop coneguda una data i una pregunta començarà una campanya d’entitats i partits pel ‘Sí’. Com ha de ser aquesta campanya?\nEfectivament, l’acord que ja existeix és per tirar endavant una campanya suportada per les entitats, però amb els partits que en vulguin formar part.\nTots? ERC, PDECAT i la CUP?\nLa campanya unitària no exclou que hi hagi iniciatives [en paral·lel] amb denominació d'origen singular. Per tant, tots els partits tindran la seva campanya a favor del sí, però la campanya unitària serà la gran mobilització i la que aglutinarà els recursos més importants. On es coordinaran els grans actes de país i sobre la qual pivotarà la mobilització ciutadana.\nCom ens hem d'imaginar aquesta campanya? Un referent és ‘L’ara és l’hora’?\nAquest és un dels referents que vam tenir: un gran espai de mobilització, amb activitats molt diverses, amb actes de diferents tipologies i també descentralitzats pel territori. I ara també serà així. L’objectiu és el referèndum.\nJa té nom aquesta campanya?\nTé nom però encara no presentarem la campanya. No ho farem abans de tenir data i pregunta. Tenim la certesa que la pregunta complirà els requeriments que nosaltres hem planejat des de fa molt de temps. Nosaltres sabem que això arribarà i quan arribi el nostre compromís és tenir una campanya [a punt] perquè, en un termini raonable, engegui amb tota la potència necessària.\nAquesta setmana coneixerem data i pregunta. Quan sabrem els detalls i l’inici d’aquesta campanya?\nAviat. El dia proper dia 11 hi ha un acte important. No és per donar a conèixer l’inici de la campanya, però sí que hem d’emmarcar-lo en el context de la data i pregunta. Un acte convocat per les entitats que segur que mostrarà també la unitat dels partits partidaris de l’organització d’un referèndum.\n'La nostra preocupació no és tenir unes cares visibles sinó guanyar la potència del relat i una gran capacitat mobilitzadora de la gent'\nHi haurà una cara visible de la campanya? Jordi Sànchez i Jordi Cuixart l’encapçalaran?\nNo. Jo crec que les cares visibles no són la solució a cap problema i, de fet, en tota la història del moviment hi ha hagut diferents cares visibles. La Carme i la Muriel representaven la societat civil, però els partits també tenen les seves cares. Per tant, la nostra preocupació no és tenir unes cares visibles, sinó guanyar la potència del relat i una gran capacitat mobilitzadora de la gent. Aquest referèndum el guanyarem si ens mobilitzem. L’ANC està disposada a cremar totes les naus que tenim a nivell organitzatiu i econòmic perquè la mobilització de l'estiu i l'inici de la tardor sigui la més gran que ha existit.\nEl full de ruta de l’ANC inclou la creació d’un òrgan de coordinació nacional entre entitats, institucions i partits. En quin punt es troba aquesta proposta? S’hauria de crear ja?\nSegur que és una de les eines que caldrà posar en marxa aviat. Però ja existeix una relació multidimensional, no només bilateral, que fa les funcions de coordinació. La mateixa taula d'entitats i de partits que han de tirar endavant la campanya podria tenir aquesta similitud. Tot tindrà el seu moment i la seva visibilitat. No tenim cap dubte que el full de ruta s'està complint i tot el que està previst passarà.\n'Si les entitats han d'assumir posar les urnes voldrà dir que no estem davant d'un referèndum organitzat pel govern'\nQui organitza el referèndum i posa els col·legis és el govern. Què passa si hi ha complicacions per celebrar la consulta? Podríeu assumir aquesta responsabilitat?\nNo. Si les entitats han d'assumir posar les urnes voldrà dir que no estem davant d'un referèndum organitzat pel govern. Les entitats hem d'estar al costat del govern perquè aquest pugui posar les urnes. Però jo no conec cap altre país, cap altre procés on les urnes siguin posades -en clau vinculant- per algú que no sigui el govern. Per tant, cadascú té la seva responsabilitat. La nostra és la de la mobilització per donar suport i fer possible allò que el govern hagi decidit en clau referendaria. Però no anirem més enllà d'aquí, perquè aleshores ningú de la comunitat internacional ens reconeixeria.\nAixò va començar al carrer i acabarà al carrer. Caldran mobilitzacions permanents per tirar endavant el referèndum?\nNosaltres hem dit diverses vegades que, efectivament, ha arribat el moment de defensar al carrer la viabilitat del referèndum. I davant les temptacions, cada vegada més explicites, del govern espanyol de suspendre el sistema institucional d'autogovern a Catalunya, d'anul·lar el mandat democràtic de les urnes, d'inhabilitar càrrecs electes, de suspendre marcs competencials existents... sabem que una de les millors maneres de defensar-ho és a través de la mobilització al carrer.\n'Hi ha d'haver una garantia de traçabilitat del procés electoral pel que fa a la inviolabilitat del vot o a la no manipulació'\nQuines són les garanties que faran legítim aquest referèndum i que, per tant, reivindicareu des de l’ANC?\nSón les garanties mínimes de qualsevol procés democràtic a les urnes. Tenir unes regles del joc clarament definides: una pregunta clara, que no hi hagi marge a moltes interpretacions posteriors; una resposta binària, que reforça la claredat amb la pregunta; i un efecte vinculant de la resposta. Això com a punt de partida. També cal la fortalesa democràtica. Tothom, tots els ciutadans de Catalunya que en aquests moments tenen el dret a vot i que han pogut participar en les últimes comtesses electorals o que s'han incorporat per un tema de majoria d'edat o ciutadania, han de tenir la mateixa oportunitat que qualsevol altre ciutadà de poder votar el dia del referèndum. Per tant, això vol dir que hi ha d'haver la informació necessària d'on s'ha d'anar a votar i com s'ha de fer.\nEl govern ha de ser neutral. El compromís del govern ha de ser pel referèndum, no per una resposta al referèndum. D’altra banda, l'accessibilitat en les seus electorals ha de ser similar o proporcional a tot el territori del país, per tant, no hi poden haver nuclis de població que no en tinguin, amb una distància prudencial. Hi ha d'haver una garantia de traçabilitat del procés electoral pel que fa a la inviolabilitat del vot o a la no manipulació. Com es concreta això? Amb tots els mecanismes que ja existeixen d'observança, de custòdia d'una urna i de recompte. També hi han d'haver observadors internacionals per vetllar i poder auditar tots els aspectes que considerin necessaris.\nEls anomenats ‘Comuns’ asseguren que donaran suport a un referèndum unilateral perquè consideren que el resultat no serà vinculant.\nL'opinió dels ‘Comuns’ és molt respectable, però ells no organitzen el referèndum. El referèndum l'organitzarà el govern sota el mandat del Parlament de Catalunya. Per tant, jo confio en què la majoria del Parlament i el govern del país convoqui el referèndum i l'organitzi amb el compromís d'una votació vinculant. Qualsevol persona que cregui en la participació i la democràcia aspira a què l'opinió donada lliurement per un ciutadà a les urnes tingui un efecte vinculant.\n'No hi ha cap exemple previ en el sistema polític català i espanyol de referèndum on s'hagi exigit un mínim de participació. Ni en la constitució del 78, ni en el referèndum d'incorporació a la CEE, ni en l’estatut d'autonomia'\nHi ha d’haver un percentatge mínim de participació perquè el resultat sigui vinculant?\nNo. No forma part dels requisits, per una qüestió de sentit comú i de proporcionalitat. No hi ha cap exemple previ en el sistema polític català i espanyol de referèndum on s'hagi exigit un mínim de participació. Ni en la constitució del 78, ni en el referèndum d'incorporació a la CEE, ni en l’estatut d'autonomia. Per tant, malgrat la tensió que el govern espanyol vol posar, l'obligació del govern és celebrar el referèndum amb la màxima normalitat dels processos de consulta que s'han donat a Catalunya. Un antecedent previ on tinguéssim un mínim del 50% per ser vinculant justificaria que, efectivament, el referèndum d'autodeterminació també complís aquests requisits. Però no és el cas.\nHi ha qui posa l'exemple de Montenegro, aquell va ser un referèndum acordat per totes les parts. Si algun dia l'estat espanyol s'asseu en una taula i posa com a exigència un mínim de participació, aquell dia en parlarem. Però si en aquests moments tots els que estem d'acord en fer un referèndum vinculant ningú considera que hi ha d'haver un mínim de participació perquè no hi ha cap precedent que així ho justifiqui, no té cap mena de sentit que els que estan en contra del referèndum exigeixin un mínim de participació. Alhora, si tu planteges un referèndum sense mínim de participació amb efectes vinculants, tu estàs apoderant absolutament la ciutadania a expressar-se lliurement i incentives a què la gent partidària del ‘Sí’ o del ‘No’ vagi a les urnes perquè el seu vot és determinant.\nSi tu, en canvi, el que estàs dient és que el referèndum no val si no hi ha un mínim de participació del 50,1%, estàs dient a la gent que no vol la independència que no participi. Perquè quedant-se a casa estan fent la mateixa funció que anant a votar ‘No’. I amb un avantatge enormement deslleial en democràcia perquè estàs posant en peu d'igualtat als abstencionistes estructurals, que tota convocatòria electoral té, que els que fan una abstenció tàctica perquè volen el ‘No’ i prefereixen anar amb els abstencionistes perquè és més fàcil guanyar.\nPer tant, consideres que el ‘No’ s’acabarà mobilitzant?\nA mi m'agradaria que, com a mínim, el ‘No’ tingués les mateixes oportunitats d'expressar-se. I si és intel·ligent, sabent que és un referèndum vinculant, s'hauria de mobilitzar. El que no s'hi valdrà és no mobilitzar-se i dir que els resultats no valen perquè no hi hagut una participació suficient. Això no. Hem tingut a Catalunya dos referèndums amb participació per sota del 50%, el de la constitució europea i el de l'estatut d'autonomia del 2006. Per tant, els qui volem el referèndum hem d'exigir que hi hagi rigorositat amb la tradició d'anar a les urnes. Però als que estan en contra del referèndum, perquè estan en contra de què la ciutadania s'expressi democràticament, se'ls ha de demanar que mantinguin un mínim de coherència.\nDe la mateixa manera, també dic que el resultat que s'ha d'aplicar és aquell que obtingui un vot més que l'opció contrària. Sigui el ‘Sí’ o el ‘No’. Perquè si no acceptem que és la majoria qui determina i fa efectiu el mandat de les urnes, el que estem dient és que una minoria té dret a imposar-se a una majoria. Per tant, estem dinamitant l'essència de la democràcia. Els nervis de l'unionisme, dels qui no volen que la ciutadania s'expressi a les urnes, s'han d'interpretar adequadament però no podem que ens canviïn les regles del joc democràtic.\nL’ANC defensa que, si cal, s’activarà una Assemblea d’Electes de Catalunya. Quan caldria contemplar aquesta possibilitat?\nTreballem amb tots els escenaris, però considerem que hi haurà referèndum i la gent podrà votar. L'estat espanyol intentarà que això no passi, crearà les condicions de terror perquè el referèndum no s'arribi mai a convocar. Per això, crec que estem dins d'uns túnel d'escalada verbal i d'accions de l'estat però aquest, finalment, té límits.\n'Quanta gent per a cada persona que ells tinguin per precintar nosaltres tindrem per desprencintar?'\nNo precintaran els col·legis electorals?\nJo crec que no podran. Quanta gent fa falta per precintar un col·legi? La pregunta és: quanta gent per a cada persona que ells tinguin per precintar nosaltres tindrem per desprencintar? Algú pot imaginar-se una Catalunya "bunqueritzada" amb protecció policial davant de cada seu electoral perquè no pugui ser utilitzada com a espai democràtic d'exercici del vot? El que això representa com a imatge pot provocar un gran desgast pel govern espanyol. Algú pot imaginar la reacció cívica però massiva de la ciutadania que no pot exercir l'acte més bàsic d'anar a posar una papereta dins d'una urna? Jo crec que l'estat espanyol això ho té molt ponderat. Per tant, el que ara fa és utilitzar els càntics de la por, les amenaces permanents i constants, tots els mals que ens cauran a sobre perquè calcula que així una part del sobiranisme recularà.\n'Si guanya el 'No' caldrà la dimissió de tot el govern i la convocatòria d'unes noves eleccions amb la renúncia explícita de tota la gent, en el teixit associatiu i polític, que hem portat fins ara la direcció del procés'\nEl full de ruta de l'entitat contempla 2 contexts en què es pot produir una proclamació d’independència. Si guanya el ‘Sí’ o si se suspèn l’autonomia i s’impedeix per la força una votació. Veieu possible aquest escenari?\nSempre hem dit que hem de contemplar tots els escenaris però també dic: deixem de parlar de DUI. L'estat espanyol el que vol és que parlem de DUI i no de referèndum. Nosaltres guanyarem la batalla amb un referèndum. Si guanya el 'No' caldrà la dimissió de tot el govern i la convocatòria d'unes noves eleccions amb la renúncia explícita de tota la gent, en el teixit associatiu i polític, que hem portat fins ara la direcció del procés. Hi ha tota una sèrie de gent que per honestedat ens haurem de retirar.\nSi surt que 'Sí', el dia següent, les institucions del país -Parlament i govern- han d'assumir aquest mandat i han d'anunciar a la comunitat internacional la determinació i la sol·licitud d'incorporació en els països lliures del món. I en aquell moment s'obrirà un procés per veure com aquest reconeixement internacional es produeix i amb les negociacions corresponents, també amb l'estat espanyol, per veure com s'executa la retirada de forma ordenada de l'estat.\nJa s’ha avançat que l’11S s’adaptarà al moment que visqui el país. Com l’imagineu? Es podran conèixer més detalls aviat?\nEn les properes setmanes coneixerem més detalls. La previsió és concretar més coses a finals de juny, principis de juliol. Però tothom ja sap que l'11S tindrà una aroma de referèndum molt gran. Una mobilització ciutadana orientada a la votació. De la mateixa manera que tota la campanya d'estiu i tota la mobilització que tindrem al juliol i a l'agost anirà molt pivotada sobre la campanya unitària dels 'Sí' i sobre el valor democràtic del referèndum.\nL’11S serà un acte més d’aquesta campanya unitària?\nJo no entraria en aquesta reflexió. El que és innegable és que els partidaris del 'Sí' en el referèndum farem tot el possible perquè l'11S sigui una gran diada de mobilització amb un compromís individual per guanyar. El referèndum és la fita més important que tindrem.\n09.06.2017 21.20 h \nEls comuns no deixen de ser còmplices de l'espanyolització de Catalunya. I un cop siguem independents s'oposaran a una Catalunya catalanitzada.\n23.494 raconaires | 199 connectats (23 raconaires)


Sant Adrià s'uneix a una campanya que vol normalitzar els diagnòstics de salut mental - Diari de Sant Adrià\nSant Adrià s’uneix a una campanya que vol normalitzar els diagnòstics de salut mental\n24/02/2015 – L’Ajuntament de Sant Adrià col·labora amb la campanya “No facis com si res: Dóna la cara”, que té com objectiu sensibilitzar la ciutadania que tenir un problema de salut mental és molt comú.\nL’Ajuntament de Sant Adrià col·labora amb la campanya “No facis com si res: Dóna la cara”, que té com objectiu sensibilitzar la ciutadania que tenir un problema de salut mental és molt comú i no hauria de ser vergonyós parlar-ne.\nLa campanya que impulsa Obertament, l’aliança catalana de lluita contra l’estigma i la discriminació en salut mental, compta amb la col·laboració de l’Obra Social “la Caixa”, dels Departament de Salut i Benestar de la Generalitat, de la Diputació de Barcelona i de desenes d’ajuntaments de tot Catalunya, entre ells el de Sant Adrià.\nLa nostra salut canvia durant la vida i, com el nostre cos, la nostra ment pot emmalaltir en un moment donat. Així doncs qualsevol de nosaltres pot tenir un problema de salut mental.\nA dia d’avui existeixen un estigma social i uns prejudicis que influeixen en les actituds i comportaments que els altres tenen cap a les persones amb un diagnòstic de salut mental (esquizofrènia, trastorn bipolar, depressió, ansietat, trastorns de personalitat, etc.). Per aquestes actituds, moltes persones se senten aïllades, rebutjades i discriminades quan manifesten tenir un diagnòstic de salut mental, especialment en l’entorn laboral. Aquesta campanya vol contribuir a eliminar els tabús socials i engrescar tota la ciutadania a donar la cara per la salut mental i unir-se a la causa. Tuiteja en suport a la campanya amb el hashtah #dónalacara.\nArticle anteriorUn any més a la LF2\nArticle següentUna mirada a la natura i les persones a través d’Isidre Humet Rubio


Referència: 150321 / Modalitat: VENDA\nABANS 172.260,00 € Pis sense moblar situat a la zona de Cerdanyola. Consta de 60m², 2 habitacions, bany complet, saló-menjador, cuina independent, balcó amb toldos motoritzats, calefacció, aa/cc, terres de parquet, mosquiteres, ascensor... Totalment exterior! Està molt ben comunicat amb: línies de transport públic, supermercats, escoles, botigues i zones verdes de la zona. Destaca per ser un pis jove de recent construcció que està molt ben equipat i en perfectes condicions. La seva distribució és pràctica i senzilla a la vegada. A la zona de dia hi ha un gran saló-menjador de pas amb sortida al balcó amb toldos motoritzats. Seguidament, trobem la cuina independent. La zona de nit distribueix dues habitacions exteriors, dividides en 1 doble i 1 individual. Disposaràs de bany amb plat de dutxa. Com diem, el seu equipament és un punt a favor que has de tenir en compte! Consta de terres de parquet a tot el pis menys al bany i la cuina, portes sapelly, finestres d’alumini amb ruptura de pont tèrmic, persianes d’extrusió accionades amb comandament a distància, mosquiteres a totes les finestres, toldos motoritzats al balcó, totes les llums amb ulls de bou, calefacció amb radiadors, bomba central per conductes de fred i calor i més! Finca amb ascensor. És una llar ideal per a una parella o per a una petita família! Concerta una primera visita.Pis en exclusiva completament equipat a la zona de Cerdanyola


Avals i Garanties Internacionals Caixa Popular. Som una entitat valenciana.\nEmpreses Catàleg de Productes Negoci Internacional Avals i Garanties\nAvals i Garanties Internacionals\nPer a entrar en nous mercats, tant en l'accés a la contractació pública com en els primers contactes amb clients i proveïdors.\nLi ajudem emetent garanties internacionals segons les seues necessitats, sempre amb l'assessorament dels nostres especialistes i baix la tutela de les ‘Regles Uniformes per a les Garanties a Demanda (URDG 758) i altres publicacions complementàries de la Cambra de comerç Internacional (com a ‘Formularis Model per a l'Emissió de Garanties a Demanda' o ‘Pràctiques Internacionals per a Crèdits Stand-by' - ISP98).\nSi a causa de la naturalesa del seu negoci d'importació la seua empresa rep garanties de l'exterior, nosaltres li ajudem a interpretar el seu contingut amb la finalitat d'atorgar-li la seguretat que no es van a produir sorpreses desagradables.\nLa garantia bancària és el compromís d'una entitat de crèdit, denominada ‘avalista’ o ‘garant’, de complir determinats compromisos o obligacions d'una altra persona física o jurídica davant tercers, com si d'una obligació pròpia es tractara. En definitiva, l'avalista s'obliga a pagar un determinat import per compte de l'avalat, a requeriment d'un tercer, anomenat ‘beneficiari’, contra el compliment de les condicions que siguen exigides en la garantia i la seua certificació que l'avalat ha incomplit les seues obligacions contractuals o de pagament.\nPermeten ser utilitzades per a cobrir tant operacions esporàdiques com a transaccions comercials habituals i periòdiques.\nSimplifica la relació entre exportador i importador, atès que els enviaments de documents es realitzen directament entre ells i els pagaments es realitzen a través de mitjans més senzills i de menor cost (bàsicament transferències, xecs i remeses simples).\nEl beneficiari té la certesa que cobrarà l'import que li és degut si presenta la documentació requerida estrictament conforme amb el condicionat de la garantia.\nQue l'exportador envie mercaderia per import superior al que té cobert per la garantia.\nQue el beneficiari de l'aval no controle degudament la data d'expiració.\nQue no es complisquen degudament les condicions prèvies que s'establisquen per a l'execució de la garantia.\nEl banc de l'importador emet, seguint instruccions d'aquest, una garantia cobrint el pagament d'una determinada mercaderia o assegurant la prestació d'un servei. En cas d'incompliment per part de l'avalat, el beneficiari dóna instruccions a Caixa Popular de procedir a l'execució de la garantia i reclamar l'import a causa del banc avalista.\nGarantia a Primer Requeriment (Letter of Indemnity / Payment Guarantee)\nPropòsit: Assegurar el pagament d'imports deguts pel subministrament de determinats béns o serveis, bé en una sola transacció, bé en un contracte que cobrisca diversos enviaments o prestacions en un període de temps més dilatat.\nS'executarà: Contra una declaració per escrit que, una vegada enviada la mercaderia o realitzada la prestació, no s'ha rebut el pagament corresponent.\nImport garantit: Variable.\nPeríode de validesa: Fins a alguns dies després de l'última data de pagament prevista per a la total liquidació del deute (normalment dues setmanes més).\nGarantia de Pagament Avançat (Advance Payment Guarantee)\nPropòsit: Amb freqüència, un exportador demana al seu client que realitze un pagament anticipat per a procedir a la fabricació d'una mercaderia, bé per necessitat de finançament del procés de fabricació, bé per a finançar l'enviament de la mateixa. A tal efecte, és habitual que l'importador sol·licite una garantia que cobrisca la restitució en cas d'incompliment del contracte per part del venedor. Se sol associar a crèdits documentaris.\nS'executarà: En cas que no s'envie la mercaderia acordada o s'incomplisquen altres termes del contracte.\nReduccions: Proporcionals als enviaments que es vagen realitzant.\nImport garantit: L'import del pagament avançat.\nPeríode de validesa: A partir de la data de recepció del pagament avançat fins a alguns dies després de l'última data prevista per al total compliment del contracte (normalment dues setmanes).\nGarantia de Licitació (Bid Bond)\nPropòsit: Se sol sol·licitar en connexió amb una licitació pública. Quan una empresa presenta una opció o projecte a concurs, se sol exigir la presentació d'un ‘bid bond’ juntament amb l'oferta..\nEn cas que l'empresa retire l'oferta abans de la seua expiració.\nSi el contracte, una vegada adjudicat no és acceptat per l'avalat.\nSi una vegada signat el contracte ferm, no se substitueix per un ‘performance bond’\nImport garantit: com a norma general, entre el 5 i el 10 per cent de l'import del contracte.\nPeríode de validesa: fins a la signatura del contracte (normalment, entre tres i sis mesos).\nGarantia d'Execució (Performance Bond)\nPropòsit: Se sol·licita com a garantia de compliment de les condicions d'un contracte.\nS'executarà: En cas que el beneficiari considere que l'ordenant ha incomplit o no ha complit suficientment les seues obligacions contractuals.\nImport garantit: Normalment, un 10 per cent de l'import del contracte.\nPeríode de validesa: fins al total compliment del contracte. Quan el contracte afecta a maquinària, treballs o materials, se sol incloure un període de garantia de correcte funcionament. Pot aconseguir o fins i tot superar els dos anys de durada.\nCrèdit documentari (Stand-by)\nA pesar que s'articula com un crèdit documentari, el ‘Stand-by’ és, en essència, un aval, atès que, roman en estat “latent” mentre es complisquen satisfactòriament tots els requisits de la transacció comercial i no entrarà en funcionament fins que hi haja un incompliment de l'obligació de pagament per part de l'importador.\nEn aquests crèdits documentaris, la presentació de documents no té com a finalitat que l'importador puga retirar la mercaderia del port de destinació perquè els documents originals són enviats per l'exportador directament a l'importador, amb la qual cosa, la mercaderia és de lliure disposició per part d'aquest últim.\nEn el crèdit documentari Stand-by se solen presentar còpies o fotocòpies, amb la finalitat de provar el compliment d'obligacions per part de l'exportador, acompanyant aqueixes còpies d'una certificació original en la qual es manifeste que l'importador no ha complit les seues obligacions de pagament en els terminis previstos.\nPropòsit: Assegura el pagament en cas de, havent-se remès una determinada mercaderia o proporcionat un determinat servei, arribat el moment del seu pagament no es realitze segons l'acordat. Inclou condicions comercials que s'hauran de verificar documentalment.\nS'executarà: En cas d'impagament dels béns o serveis proporcionats a la data prevista en el condicionat.\nReduccions: Proporcionals a les negociacions que es vagen realitzant.\nInformació de interès\nDeclaració de Transaccions amb el Exterior